It-Tribunal għas-Servizz Pubbliku: sentenzi tal-24 ta’ April 2013, BX vs Il-Kummissjoni, F‑88/11 , EU:F:2013:51 , punt 39 , u tat-22 ta’ Settembru 2015, Gioria vs Il-Kummissjoni, F‑82/14 , EU:F:2015:108 , punt 50

Minkejja s-setgħa diskrezzjonali tiegħu fir-rigward tal-modalitajiet u l-kontenut tal-eżamijiet tal-kompetizzjoni, il-Bord tal-Għażla huwa marbut bit-test u, b’mod partikolari, bil-kundizzjonijiet għall-ammissjoni stabbiliti fl-avviż ta’ kompetizzjoni. Fil-fatt, ir-rwol essenzjali tal-avviż ta’ kompetizzjoni, kif kien maħsub mir-Regolamenti tal-Persunal, huwa li jinforma lill-persuni kkonċernati, b’mod l-iktar preċiż possibbli, dwar in-natura tal-kundizzjonijiet meħtieġa sabiex jintgħażlu għall-impjieg inkwistjoni sabiex, b’mod partikolari, ikunu f’pożizzjoni li jevalwaw jekk hemmx lok li jippreżentaw il-kandidatura tagħhom.

F’dan il-każ, mill-avviż ta’ kompetizzjoni jirriżulta li, fir-rigward tar-reklutaġġ ta’ amministraturi fil-qasam tad-dritt Ewropew tal-kompetizzjoni, il-Bord tal-Għażla huwa responsabbli jwettaq, fuq il-bażi tad-dikjarazzjonijiet magħmula fil-kuntest tal-“evalwazzjoni tal-kapaċitajiet”, għażla fuq il-bażi tal-kwalifiki sabiex jidentifika l-kandidati li għandhom il-kwalifiki l-iktar rilevanti (b’mod speċjali diplomi u esperjenza professjonali) fid-dawl tan-natura tal-funzjonijiet u tal-kriterji tal-għażla u dan, qabel kollox, inkunsiderazzjoni ta’ kull wieħed minn 1 sa 3 ta’ dawn il-kriterji abbażi tal-importanza li jagħti l-Bord tal-Għażla u, konsegwentement, billi jagħti koeffiċjent minn 0 sa 4 għal kull wieħed mir-risposti tal-kandidati, fejn din il-marka tiddependi mill-kwalifiki tal-kandidati.

Għalhekk, sabiex jiġu identifikati l-aħjar kandidati, l-ewwel nett permezz tal-“evalwazzjoni tal-kapaċitajiet”, skont il-bżonnijiet tad-dipartiment u l-prioritajiet tal-Kummissjoni, l-Bord tal-Għażla kellu, qabel kollox, jevalwa billi jagħti koeffiċjent minn 1 sa 3, l-importanza ta’ kull kriterju ta’ għażla indikat fl-anness ikkonċernat tal-avviż ta’ kompetizzjoni u, sussegwentement, jagħti punteġġ minn 0 sa 4 għal kull risposta tal-kandidati inkunsiderazzjoni tar-rilevanza tal-kwalifiki tagħhom fir-rigward tal-kriterji ta’ għażla stess ponderati skont l-importanza tagħhom.

Bl-istabbiliment ta’ punteġġ massimu ta’ inqas minn 4 għar-risposti mogħtija mill-kandidati fir-rigward tal-erba’ mit-tmien kriterji ta’ għażla indikati fl-avviż ta’ kompetizzjoni, għal darba oħra, il-Bord tal-Għażla stabbilixxa l-grad ta’ importanza tal-kriterji kkunsidrati billi reġà naqqsu għal inqas mil-limiti imposti mill-imsemmi avviż.

L-evalwazzjoni magħmula mill-Bord tal-Għażla tar-risposti fil-kuntest tal-erba’ risposti tal-“evalwazzjoni tal-kapaċitajiet” tistrieħ fuq żball ta’ liġi li wasslet lill-Bord tal-Għażla jikkonfondi l-parametru dwar l-importanza mogħtija għal kull kriterju ta’ għażla ma’ dak li jikkonċerna l-kwalifiki tal-kandidati. Madankollu, tali żball, li effettwa erbgħa minn tmien domandi tal-“evalwazzjoni tal-kapaċitajiet”, huwa ta’ natura li jipperikola l-evalwazzjoni globali magħmula mill-Bord tal-Għażla tal-kwalifiki u tal-esperjenza tal-kandidat eskluż, li hija riflessa fil-punteġġ finali li dan kiseb permezz tad-domandi kollha. Għaldaqstant, hemm ksur tal-avviż ta’ kompetizzjoni.

(ara l-punti 49, 50, 53, 54, 60 u 61)

Referenza:

Il-Qorti tal-Prim’Istanza: digriet tat-3 ta’ April 2001, Zaur-Gora u Dubigh vs Il-Kummissjoni, T‑95/00 u T‑96/00, EU:T:2001:114, punt 47, u s-sentenza tal-25 ta’ Marzu 2004, Petrich vs Il-Kummissjoni,T‑145/02, EU:T:2004:91, punt 34

It-Tribunal għas-Servizz Pubbliku: sentenzi tal-11 ta’ Lulju 2006, Tas vs Il-Kummissjoni,F‑12/05, EU:F:2006:68, punt 43 ; tat-12 ta’ Marzu 2009, Hambura vs Il-Parlament,F‑4/08, EU:F:2009:25, punt 46 ; tal-24 ta’ April 2013, Demeneix vs Il-Kummissjoni,F‑96/12, EU:F:2013:52, punt 41, u tas-26 ta’ Marzu 2014, CP vs Il-Parlament,F‑8/13, EU:F:2014:44, punt 91